Kvalifikacija za Millstreet

Kvalifikacija za Millstreet (Kvalifisering til Millstreet) var en forhåndskvalifisering til Eurovision Song Contest 1993 der syv nye medlemsland i Den europeiske kringkastingsunion deltok. Kvalifiseringen ble sendt direkte fra Ljubljana i Slovenia lørdag 3. april 1993, og de tre beste landene fikk billett til Eurovision Song Contest. Slovenia, Kroatia og Bosnia-Hercegovina kvalifiserte seg, mens Estland, Ungarn, Romania og Slovakia ble slått ut.

Bakgrunn 
Etter murens fall og Sovjetunionens kollaps tidlig i 1990-årene meldte en rekke sentral- og østeuropeiske land seg inn i Den europeiske kringkastingsunion (EBU). Medlemskapet åpnet opp for deltakelse i Eurovision Song Contest, og syv nye land søkte om å få delta i konkurransen i 1993. For å holde antallet deltakerland på 25, besluttet EBU at de syv nye landene skulle gjennom en forhåndskvalifisering. Bare de tre beste fra kvalifiseringen fikk en plass i den internasjonale finalen samme år.

Kvalifiseringen ble arrangert av den slovenske allmennkringkasteren Radiotelevizija Slovenija, og sendingen ble holdt i kanalens Studio 1 i hovedstaden Ljubljana. Programleder var Tajda Lekše og var vert for programmet på engelsk, fransk og slovensk. De syv deltakerlandene fremførte først sine bidrag, akkompagnert av et orkester. Hvert land hadde sendt sin egen dirigent som ledet orkestret under sitt respektive land. I pausen før avstemningen fremførte artistene andre låter fra repertoaret sitt.

Avstemningen 
Hvert land hadde én dommer som var til stede i studio. Dommeren kunne ikke stemme på bidraget fra sitt land, men ga 12, 10 og 8–5 poeng til de seks andre deltakerne. Dommerne avga poeng for åpent kamera, og poengene sprikte veldig. Blant annet hadde alle dommerne hver sin favoritt, slik at alle landene fikk en tolver hver. Til slutt vant vertsnasjonen Slovenia en knapp seier, med Kroatia og Bosnia-Hercegovina like bak. Alle de tre landene hadde tidligere deltatt i Eurovision Song Contest, men da som en del av Jugoslavia. Estland, Ungarn, Romania og Slovakia ble slått ut, men debuterte i konkurransen i 1994.

Dette var første og eneste gang EBU valgte en slik løsning. Et liknende konsept ble brukt til Eurovision Song Contest 1996, men da måtte alle landene gjennom en kvalifiseringsrunde. Unntaket var Norge, som var vertsnasjon i 1996. Kvalifiseringen ble heller ikke sendt på tv, i stedet vurderte hvert lands jury de andre bidragene fra forhåndsinnspilte bånd. I 2004 innførte EBU semifinale-systemet som fremdeles er i bruk i dag.

Deltakere

Dirigenter 
Hvert land, unntatt Ungarn, sendte sin egen dirigent som ledet orkesteret under fremføringene.

  Bosnia-Hercegovina – Esad Arnautalić
  – Andrej Baša
  – Peeter Lilje
  – Petar Ugrin
  – George Natsis
  – Petar Ugrin
  – Vladimir Valovič

Poengtavle

Jurymedlemmer 
Hvert deltakerland hadde ett jurymedlem som var til stede i studio.

  Bosnia-Hercegovina – Ismeta Dervoz-Krvavac (Jugoslavisk deltaker i Eurovision Song Contest 1976)
  – Ksenija Urličić
  – Juri Makarov
  – Péter Wolf
  – Aurora Andronache
  – Mojmir Sepe
  – Stanislav Bartovič

Kommentatorer 
  Bosnia-Hercegovina – Ukjent (TVBiH)
  – Aleksandar «Aco» Kostadinov (HRT 2)
  – Olavi Pihlamägi (Eesti Televisioon)
  – István Vágó (MTV2)
  – Ukjent (TVR1)
  – Gregor Krajc (SLO1)
  – Ukjent (STV1)
I tillegg sendte Kypros, Danmark og Portugal konkurransen.

Se også 
 Eurovision Song Contest 1993

Referanser 

Eurovision Song Contest